240 
„Stadier 44 med et Udseende som det i Figuren fra to Sider og 
i naturlig Størrelse afbildede Stykke. 
Ingen, som engang ved Foraarstid har anatomeret en Hun af 
en brun Frø, vil kunne være i Tvivl om, at vi her for os har 
største Delen af den ene Æggeleder, og den nøjere Undersøgelse 
viste yderligere dette med afgørende Sikkerhed; adskillige Steder, 
navnlig i Bunden af Bugterne, saa man ganske tydeligt de endnu 
med rødt Blod fyldte Kar tegne sig som fine Streger hen over 
Overfladen, og da senere hen det i Zenker’s Yædske opbevarede 
og derfor meget skrø¬ 
belige Stykke blev 
trykket lidt itu, saa 
man, at det (som vist 
forneden i Figuren 
tilvenstre) indeholdt 
et tydeligt Hulrum. 
Samtidig er dog Om¬ 
dannelsen til en 
„Sternschnuppe“ 
allerede begyndt; adskillige af Vindingerne er saa stærkt opsvulmede, 
at deres Væg er begyndt at briste. 
Selvfølgelig søgte jeg nu ivrigt efter andre Rester af Frøerne, 
men forgæves; ikke det mindste var at finde. Det Dyr, som havde 
fanget Frøerne, maatte derfor sikkert nok have fortæret alt, netop 
med Undtagelse af de meget anselige Æggeledere. 
Spørgsmaalet, hvilket Dyr der her kan have været paa Spil, 
lader sig nu selvfølgelig med fuldstændig Sikkerhed kun afgøre 
gennem direkte Iagttagelse i Naturen; naar jeg alligevel i det 
følgende vover at fremsætte et Forsøg paa en Løsning, skyldes det. 
at forskellige Forhold synes mig at pege i en ganske bestemt 
Retning. 
Fremfor alt betragter jeg det saaledes som ganske givet, at 
man helt kan se bort fra Fuglene; der findes nemlig, efter hvad 
min særligt fuglekyndige Ven, Landbrugskandidat Chr. Christiani, 
